PRIVITAK 1. 


Prijedlozi i primjedbe na VI. Izmjene Prostornog Plana Karlovačke županije te 
PRIJAVA NEPRAVILNOSTI - pogodovanje investitorima 
ČLANAK 5.5.7. (str. 54.-55.) - Pojašnjenja i primjedbe 
VAŽEĆI ČLANAK PPŽ: 


„Nova eksploatacijska polja i istražene prostore koji nisu planirani u grafičkom dijelu ovog PPŽ, do donošenja 
karte ležišta mineralnih sirovina., moguće je otvarati pod sljedećim uvjetima: 

- da u radijusu od 10 km ne postoji drugo, aktivno ili nesanirano eksploatacijsko polje istovarene mineralne 
sirovine 

- da je na većoj udaljenosti od 500 m od državnih vodotoka, i građevinskog područja, naselja te 1000 m od 
ugostiteljsko-turističkih, sportsko - rekreacijskih zona i zaštićenih područja i građevina“ 


PRIJEDLOG IZMJENE ČLANKA SUKLADNO VI IZMJENAMA PPKŽ: 


„Nova eksploatacijska polja kao i proširenja postojećih unutar istražnih prostora iz točke 5.5.6., moguće je otvarati 
pod sljedećim uvjetima: 

- da je na većoj udaljenosti od 200 m od državnih voda I. reda, i 

100 m od GP naselja i zaštićenih područja i građevina 

- da se ne nalazi u l., Il., IIl., zoni sanitarne zaštite izvorišta. 

Nova eksploatacijska polja kao i proširenja postojećih te istražne prostore planirati na udaljenosti većoj od 200 m 
od središnje osi pružanja speleoloških objekata (kako glavnih, tako i bočnih hodnika).“ 


PRIJEDLOG INICIJATIVE ZA IZMJENU ČLANKA: 


Zadržati VAŽEĆI ČLANAK UZ NADOPUNU IZ NOVOPREDLOŽENOG, ali s povećanjem udaljenosti od 
speleoloških objekata koji bi tada glasio; 

„Nova eksploatacijska polja i istražene prostore koji nisu planirani u grafičkom dijelu ovog PPŽ, do donošenja 
karte ležišta mineralnih sirovina., moguće je otvarati pod sljedećim uvjetima: 

- da u radijusu od 10 km ne postoji drugo, aktivno ili nesanirano eksploatacijsko polje istovarene mineralne 
sirovine 

- da je na većoj udaljenosti od 500 m od državnih vodotoka, i građevinskog područja, naselja te 1000 m od 
ugostiteljsko-turističkih, sportsko - rekreacijskih zona i zaštićenih područja i građevina“ 

- da se ne nalazi u l., Il., IIl., zoni sanitarne zaštite izvorišta. 

Nova eksploatacijska polja kao i proširenja postojećih te istražne prostore planirati na udaljenosti većoj od 500 m 
od središnje osi pružanja speleoloških objekata (kako glavnih, tako i bočnih hodnika).“ 


PRIMJEDBE INICIJATIVE: 


Sukladno prijedlogu izmjene u VI. Izmjenama PPKŽ-a članka 5.5.7. omogućilo bi da se eksploatacijska polja znatno 
približe vodotokovima, kućama, građevinskim i zaštićenim površinama, ali i većem opterećenju istog područja s 
više eksploatacijskih polja. Time bi se zanemarila dobrobit, zdravlje i zaštita stanovništva i okoliša u županiji, 
a pogodovalo bi se privatnim investitorima i koncesionarima. Izmjenom ovog članka djelovalo bi se protivno 
Strategiji gospodarenja mineralnim sirovinama RH te omogućilo proširenje eksploatacijskih polja na površinu 
cjelokupnih istražnih prostora bez prethodne izrade Rudarsko geološke studije. 


lako su golim okom vidljiva onečišćenja rijeke Korane uzrokovane djelovanjem kamenoloma i drobilišta u Bariloviću 
(o čemu postoje video i foto snimke naših sugrađana) do sada nisu napravljene detaljnije analize istog, a rijeka 
Korana je proglašena vodom I. reda te uvrštena u ekološku mrežu Natura 2000. Unatoč brojnim prijedlozima 
građana udruženih u nekoliko udruga i incijativa, da se kamenolomi i drugi projekti rizični za zdravlje ljudi i okoliša 
odmaknu od vodotokova i naselja, u PPKŽ-u je vidljivo da su njihovi prijedlozi odbijeni, a prihvaćeni su prijedlozi 
tvrtke investitora. 


Izrazito je zabrinjavajuće da se o ključnom članku koji određuje djelovanje EP-a ne naprave detaljnije analize i 
istraživanja nego se prihvate prijedlozi tvrtke investitora kojemu je jedini argument da se smanji udaljenost 
kako bi se eksploatacijska polja s lakoćom što više proširila. 


Kao dokaz navedenog, u nastavku je kopiran isječak iz VI. prijedloga Izmjena i dopuna PPKŽ (str. 719) u kojem je 
vidljivo je da je izmjene vezane uz VODOTOK RIJEKA PREDLOŽILA TVRTKA Ceste Karlovac, TE DA JE 
PRIJEDLOG BEZ PROPITIVANJA I OBJAŠNJENJA PRIHVAĆEN. 


13. PRIHVAĆA SE E 


podnositelj | CESTE KARLOVAC, BARILOVIĆ 

UR. BROJ: 111/2021 od 26.01.2021. 

sažetak U točki 5.5.a. Rudarstvo, podtočki 5.5.7. umjesto dijela rečenice „da je na većoj 
podneska udaljenosti od 500 m od vodotoka“ pisati „da je na većoj udaljenosti od 200 m od voda 
I. reda“. U važećem PPKŽ pisalo je „državnih vodotoka“ sukladno tada važećoj Odluci o 
popisu državnih voda te sada treba sukladno danas važećoj Odluci o popisu voda I. 
reda“ pisati ,vode I. reda“ 

Rijeka Radonja nalazi se na udaljenosti od cca 200 m te je potrebno smanjiti i 
ograničenje udaljenosti sa 500 m na 200 m, sve kako bi u slučaju i pod uvjetima 
određenim prostornim planom moglo doći do otvaranja novog eksploatacijskog polja. 
U fazi lokacijske dozvole Hrvatske vode izdaju uvjete i ograničenja u svrhu zaštite voda 
koja se moraju poštivati i prije formiranja i rada polja, odnosno moraju biti ugrađena u 
glavni rudarski projekt koji je temeljni dokument na kojem se temelji koncesija i kasniji 
ukupni rad i djelovanje na polju 

odgovor Prihvaća se 


Isti je slučaj i sa prijedlogom smanjenja udaljenosti od naselja koje je također PREDLOŽILA ISTA TVRTKA | 
PRIJEDLOG JE PRIHVAĆEN. 


Smanjenje udaljenosti eksploatacijskih polja sa 500 metara na 100 metara od građevinskog područja i zaštićenog 
područja nije dopustiva i čini se kao pogreška u PPGŽ-u. Proučavajući temu, stručnjaci iz području rudarstva 
upozoravaju na opasnosti vezane uz miniranja i let odbačenih stijena. A ipak, unatoč upozoravanju struke i detaljnije 
analize, u prijedlogu PPKŽ vidljivo je da se pogoduje investitoru. Kopirano iz VI. Izmjena PPKŽ-a: 


21) Ceste Karlovac, Poslovni park Karlovac 1/A, Barilović; 


Kratki opis zahtjeva (ur. broj: 1887/2019, od 03. prosinca 2019.)_ zahtjev 

Proširiti postojeće eksploatacijsko polje Loskunja Vojnić na najmanje 15 ha vodeći računa o 
tehničkim i geološkim karakteristikama područja koje se proširuje. 

Dan je prijedlog za izradu Rudarsko geološke studije za područje KZ. 

Dostavili su podatke koje je potrebno izmijeniti u tekstualnom dijelu plana 

Kratki opis zahtjeva (ur. broj: 706/2020, od 05. lipnja 2020.)_ dopuna zahtjeva 
Udaljenost eksploatacijskog polja od granice građevinskog područja smanjiti na 100-150 m 
DODAJU SE (KORIGIRAJU) ZAHTJEVI (ODREDBE) 


Kao primjer stručnjaka koji govori o opasnostima za ljude i objekte, citiramo tekst iz Glavnog rudarskog projekta 
eksploatacije tehničko građevnog kamena na EP Močići, izv.prof.dr.sc. Ivo Galić dipl.ing. rud. 


„Sa sigurnošću se može pretpostaviti da je daljina odbacivanja puno manja. Radi toga opasnom zonom za 
zaposlene radnike smatra se prostor polumjera 300 m od mjesta miniranja, a za tešku opremu i nepokretne 
objekte 150 m u smjeru odbacivanja komada.“ 

,Dopuštena količina eksploziva po jednom intervalu paljenja dobivena je iz izraza za bezopasno rastojanje 
(Purtić, 1991.): 

rs - bezopasna udaljenost, usvojeno 150 m (prvi objekti se nalaze na udaljenosti od oko 315 m)“ 


Na temelju riječi gore navedenog stručnjaka ukoliko od miniranja postoji mogućnost da odlomljeno kamenje i 
stijene lete 100 metara, za ljude je sigurna udaljenost polumjer 300 metara od mjesta miniranja, a za nepokretne 


objekte 150 metara. Bezopasna udaljenost je usvojena kao 150 metara obzirom da se prvi objekti nalaze na 
udaljenosti oko 315 metara. 


Nastavno na navedeno teško je razumjeti na temelju čega je predlagatelj izmjene prostornog plana predvidio da 
je 100 metara dovoljna udaljenost građevinskog područja od eksploatacijskog polja? Jasno je da Prostorni plan 
prvenstveno mora štititi stanovnike svoga kraja. Ukoliko za radnike nije sigurno da su 300 metara od područja 
miniranja, kako može biti 100 metara sigurno za stanovništvo i njihove građevine. 


ČLANAK 5.5.5. (str. 53.- 54.) - Pojašnjenja i primjedbe 
PRIJEDLOG IZMJENE ČLANKA SUKLADNO VI IZMJENAMA PPKŽ: 


Temeljem ovog PPŽ moguće je iskorištavanje sljedećih eksploatacijskih polja max. površine: 


NAZIV MAKSIMALNA AKTIVNO / 

EKSPLOATACIJSKOG POLJA | GRAD/ OPĆINA | VRSTA SIROVINE POVRŠINA (ha) NEAKTIVNO 
Barilović tehničko — građevni 13,60 AKTIVNO 

BARILOVIĆ kamen 6,29 


U nastavku članka pobrojana sva EP-a u Karlovačkoj županiji (str 53. — 54.). 
PRIJEDLOG INICIJATIVE 


Korigirati obuhvat i maksimalne površinu eksploatacijskog polja Barilović sa 13,60 ha na 6,29 ha koliko je sada površina 
aktivnog dijela. 


PRIMJEDBE INICIJATIVE I MOLBA 


Smatramo da je rad EPa Barilović potrebno što prije OBUSTAVITI jer krši gotovo sve ključne odredbe članka 
5.5.7. Prostornog plana Karlovačke županije (važećeg, ali i novo-predloženog). Po našem razumjevanju Skupština 
Karlovačke županije nema ovlasti proglasiti NEAKTIVNIM eksploatacijska polja, a minimum koji može učiniti je 
smanjiti maksimalnu površinu EP-a Barilović. U nastavku navodimo koje sve odredbe članka 5.5.7. krši postojeće 
EP Barilović, a njegovo proširenje bi udvostručilo štetne posljedice koje građani već sada trpe. 


Važeći članak — stavak 2. - : da je na većoj udaljenosti od 500 m od državnih vodotoka, i građevinskog područja, 
naselja te 1000 m od ugostiteljsko-turističkih, sportsko - rekreacijskih zona i zaštićenih područja i građevina“ 


Prijedlog izmjene: - da je na većoj udaljenosti od 200 m od državnih voda I. reda, i 100 m od GP naselja i 
zaštićenih područja i građevina 

- da se ne nalazi u l., Il., IIl., zoni sanitarne zaštite izvorišta. 

- Nova eksploatacijska polja kao i proširenja postojećih te istražne prostore planirati na udaljenosti većoj od 200 m 
od središnje osi pružanja speleoloških objekata 


> Udaljenost od Korane koja spada u vode I. reda je manje od 20 metara 

> Udaljenost od prve naseljene kuće je samo 70 metara i već se više puta događalo da je kamenje oštetilo 
krov i prozore na toj kući, a zaposlenici tvrtke koja vrši eksploataciju su sami popravljali krov i drugu štetu 
na kući i pomoćnim objektima. Kuća se nalazi na adresi Mali Kozinac 1. i nalazi se tamo još od početka 20. 
stoljeća, a u njoj trenutno živi dvoje ljudi (baka 84 god., sin 60 g) 

> Dva speleloška objekta udaljena su manje od 50-ak metara od planiranog proširenja, a oko 200 metara 
od sadašnjeg EP-a ((HR01025 - Špilja Bezdanica i HR00792- Špilja Crkvenica) kao i nalazište brončane 
ostave (podaci poznati konzervatorskom odjelu u Karlovcu). 


Također, na istom brdu na kojoj se vrši eksploatacija, na udaljenosti od 900m nalazi se Stari grad Barilović koji se 
zatrese tijekom miniranja u EP-u Barilović. Najbliži susjedi tvrde da su čuli zvuk odronjavanja kamena sa zidina 
Starog grada tijekom miniranja u EP-u). Uz sami Stari Grad nalazi se i Osnovna škola Barilović (800 m 
udaljenosti), a po našim saznanjima djeca u školi također osjete trešnju tla i čuju detonaciju tijekom miniranja. 


U uvodu važećeg članka 10.9. Kulturno povijesne vrijednosti koji opisuje mjere očuvanja i utvrđuje popis 
vrijednosti/dobara (članak 10.9.5.) navedeno je: 


U provođenju zaštite kulturno povijesnih vrijednosti potrebno je poduzimati sljedeće mjere: 


- izbjeći konfliktne situacije koje se u pravilu rješavaju na štetu baštine putem usklađivanja interesa; pritom izbjeći 
često prisutne tendencije da se pojedine gospodarske grane (djelatnosti), odnosno zahvati u prostoru, promatraju 
odvojeno od posljedica za sredinu 


Članak 10.9.5. ,Na području Karlovačke županije zaštićena su i preventivno zaštićena sljedeća kulturna dobra: 


124 | Z-295 | Barilović Ruševine starog grada Barilovića | Nepokretno kulturno dobro -pojedinačno 
—graditeljski sklop 


Dodatno, želimo se osvrnuti i na 1. stavak važećeg članka 5.5.7. stavak koji kaže: 
- da u radijusu od 10 km ne postoji drugo, aktivno ili nesanirano eksploatacijsko polje istovarene mineralne sirovine 


lako je u Bariloviću registrirano samo jedno eksploatacijsko polje, u stvarnosti postoje praktički dva kamenoloma: 
prvo je registrirano EP, a drugo jer je drobilišno postrojenje koje se nalazi u Kosijerkom selu, 1,3 km udaljeno od 
EP-a. Drobilšno postrojenje, ima utjecaj na okoliš i ljude jednako kao i EP (jedino se ne događaju miniranja), 
izgledom je isti kao i drugi kamenolomi i svakodnevno (6 dana u tjednu) obavlja poslove s drobilicama, bagerima i 
mehanizacijom koja stvara jaku buku i goleme oblake prašine. U okruženju na udaljenosti od 40 metara je prva 
kuća, a u radijusu od 200-300 metara nalazi se još 20 kuća i vikendica. Stanovnici, susjedi drobilišta, su izrazito 
zabrinuti i nesretni zbog negativnog utjecaja ovog ,kamenoloma“ na njihove živote. Ovaj Kamenolom je udaljen od 
Korane oko 200 metara i kako se nalazi na brežuljku, s oborinskim vodama ,potoci“ nečistoća slijevaju se u Koranu. 


Ako sagledamo sve gore navedene informacije stječe se dojam da je NETKO PRIJE 20 GODINA NAPRAVIO 
GOLEMU POGREŠKU PROGLASIVŠI PODRUČJE EP Barilović MOGUĆIM EKSPLOATACIJSKIH POLJEM, a 
nalazi se na podzemnim tokovima Korane (voda I. Reda), na istom brdu kao i Stari grad Barilović (kulturno povijesna 
cijelina) nekoliko desetina matera od 2 speleološka objekta te nalazišta brončane ostave te 70 metara od prvog 
stambenog objekta (koja je nastanjena više od 100 godina i ima kućni broj 1. u selu Mali Kozinac što znači da je 
bila među prvim naseljenim kućama u selu.). 


Ako je k tome tako, NADLEŽNA TIJELA | INSTITUCIJE RH, uključujući i KARLOVAČKU ŽUPANIJU TE 
SKUPŠTINU KARLOVAČKE ŽUPANIJE imaju priliku i dužni su ISPRAVITI OVU POGREŠKU | NA NAJVIŠOJ 
RAZINI POSLATI PORUKU GRAĐANIMA da je važno POŠTIVATI ZAKONE | PROPISE i U PRAKSI IH 
PRIMJENJIVATI TE VRŠITI NADZOR NAD PROVEDBOM. U protivnom, građani RH će u potpunosti izgubiti 
povjerenje u pravnu i demokratsku državu i sustav upravljanja na najvišim razinama, jer državne institucije 
krše zakone koji su sami propisali. 


ČLANAK 5.5.4. (str. 52). - Pojašnjenja i primjedbe 


VAŽEĆI ČLANAK: 
„Do donošenja karte ležišta mineralnih sirovina Karlovačke županije nije moguće povećanje površina 
eksploatacijskih polja iznad površina određenih ovim PPŽ-om.“ 


PRIJEDLOG IZMJENE ČLANKA SUKLADNO VI. IZMJENAMA PPKŽ: 


„Do donošenja Rudarsko geološke studije Karlovačke županije nije moguće povećanje površina eksploatacijskih 
polja iz točke 5.5.5. iznad maksimalnih površina određenih ovim PPŽ-om, osim u slučaju iz stavka 2. ove točke. 
Unutar obuhvata istražnih prostora prikazanih na kartografskom prikazu 3.2. "Područja posebnih ograničenja u 
prostoru“ i navedenih u točki 5.5.5., mogu se otvarati nova i proširivati postojeća eksploatacijska polja sukladno 
točki 5.5.6. i 5.5.7.“ 


PRIJEDLOG INICIJATIVE ZA IZMJENE ČLANKA: 


»Do donošenja Rudarsko geološke studije Karlovačke županije nije moguće povećanje površina eksploatacijskih 
polja iz točke 5.5.5. iznad površina određenih ovim PPŽ-om“ he računajući istražne prostore.“ 


PRIMJEDBE INICIJATIVE: 


Smatramo da je važno važećem članku dodati tekst ,,ne računajući istražne prostore.“ 

Naime, aktualna Strategija gospodarenja mineralnim sirovinama Republike Hrvatske zagovara izradu Rudarsko 
geološke studije za sve županije prije nego se povećavaju eksploatacijska polja te je isto definirano i važećim PPKŽ. 
Usvajanjem predloženih izmjena išlo bi se protivno vlastitim Strategijama RH, dovelo do rizika i ugroze rijeka, pitkih 
Voda i drugih prirodnih bogatstava, ali i zdravlja i kvaliteta života građana u okolici. Ova izmjena značajno olakšava 
i pogoduje investitorima da bez dodatnih kontrola i mjera povećaju eksploatacijska polja na maksimalne površine 
novopredloženih istražnih prostora. 


Naime, tako je u novopredloženoj točci 5.5.5., na koju se automatski primjenjuje novopredložena promjena točke 
5.5.4., maksimalna površina navedena s uključenim istražnim prostorom. Ova izmjena značajno olakšava i 
pogoduje investitorima da bez dodatnih kontrola i mjera povećaju eksploatacijska polja na maksimalne površine 
novopredloženih istražnih prostora. 


